
APROBAT MANAGER

FIȘA POSTULUI


A. Informatii generale privind postul

1. Nivelul postului: execuție

2. Denumirea postului: Paznic
3. Gradul profesional/treaptă profesională: -
4. Scopul principal al postului: 
· Asigurarea pazei obiectivelor, bunurilor şi valorilor instituției; 

· Asigurarea protecţiei personalului din cadrul instituției; 

· Asigurarea securității și ordinii circuitului de vizitare; 

· Asigurarea securității și ordinii în timpul evenimentelor și acțiunilor culturale organizate de instituție

B. Condiții specifice privind ocuparea postului:


1. Studii de specialitate: Studii medii, studii gimnaziale

2. Perfecționări (specializări): Formare și perfecționare la locul de muncă

3. Cunoștințe de operare/programe pe calculator (necesitate și nivel): -

4. Limbi stăine (necesitate și nivel de cunoaștere):  -

5. Abilități, calități și aptitudini necesare: 

· Capacitatea de asumare a responsabilității; 

· Capacitatea de planificare și organizare a timpului de lucru; 

· Capacitate bună de relaționare cu publicul; 

· Integritate morală și etică profesională; 

· Aptitudini fizice și psihice deosebite pentru cazuri de forță majoră; 

· Activitatea în echipă; 

· Asumarea responsabilității în relația cu publicul vizitator și în interes de serviciu.

6. Cerințe specifice:  

· Cunoașterea în detaliu a patrimoniului dat în consemn; 

· Delegări pentru securitatea pe timpul transportului și manipularea patrimoniului instituției și a dotărilor logistice muzeale în țară și străinătate.


 7. Competența managerială (cunoștințe de management, calități și aptitudini manageriale): nu.

C. Atribuțiile postului:
La intrarea în serviciu:

· să cunoască şi să respecte îndatoririle ce-i revin, fiind direct răspunzător pentru paza şi integritatea obiectivelor, bunurilor şi valorilor încredinţate;

· să fie odihnit, sănătos, apt pentru a exercita în bune condiţiuni sarcinile serviciului de pază;

· să fie îmbrăcat în uniforma de serviciu curată şi îngrijită, potrivit anotimpului în care se află;

· să adopte în relaţiile cu vizitatorii sau cei aflaţi în interes de serviciu o atitudine politicoasă dar fermă, referitor la obligaţiile ce-i revin conform consemnului general şi particular al postului;

· să aibă asupra sa mijloace din dotare în stare de funcţionare (baston, lanternă) şi instrumente de scris (pix, coli de hârtie, etc) precum şi mijlocul de legătură cu celelalte persoane din serviciu (telefon, stație);

· să se prezinte cu cel puţin 30 minute la postul de lucru pentru luarea în primire a serviciului şi pentru a se interesa asupra problemelor apărute în schimbul anterior;

· să cunoască regulile de folosire a dotărilor profesionale specifice. 
În timpul serviciului:

· execută sarcinile în raport de specificul obiectivului, bunurile sau valorile păzite, precum şi orice alte sarcini care i-au fost încredinţate în legătură cu securitatea și manipularea patrimoniului instituției; 

· exercită atribuţiile serviciului de pază aplicând consemnul general şi  particular al postului;

· sprijină activitatea personalului de supraveghere;

· acordă asistență publicului vizitator, la cerere sau în caz de situații de urgență;

· ajută la manipularea și transportul bunurilor culturale, cu respectarea procedurilor operaționale;

· ajută la manipularea și transportul expozițiilor instituției, cu respectarea procedurilor operaționale;

· ajută la montajul expozițiilor instituției și la organizarea evenimentelor culturale în care instituția este implicată;

· asigură securitatea pe timpul transportului și manipularea patrimoniului instituției și a dotărilor logistice muzeale în țară și străinătate;

· respectă Normele de Protecţia Muncii şi P.S.I.;

· respectă Regulamentul de Ordine Interioară;

· să nu primească la locul de muncă persoane străine, inclusiv din familie sau cunoscuţi;

· să întâmpine persoanele care vin în control din partea unităţii, a poliţiei, şi să raporteze despre evenimentele petrecute în timpul serviciului, în soluţionarea evenimentelor constatate;

· să permită accesul în instituție numai în conformitate cu reglementările legale şi cu dispoziţiile

· interne;

· întreţine şi se preocupă de starea de curăţenie la locul său de muncă;

· execută lucrări specifice în perimetrul postului în situaţii de calamitate sau adverse (zăpadă, polei) pentru a asigura accesul în instituţie şi evitarea accidentării personalului care tranzitează în zona postului său;

· acţionează pe toată durata serviciului aplicând prevederile Legii nr. 333/2003 conform obligaţiilor prevăzute la art. 46;

· cunoaște locurile şi punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii unităţilor păzite;

· trebuie să nu doarmă, să nu consume alcool sau alte substanţe euforizante, să nu angajeze discuţii cu alte persoane decât cele din cadrul relaţiilor de serviciu, sau cele depistate comiţând acte antisociale; 

· nu părăsește postul decât cu aprobarea managerului sau a șefului ierarhic şi numai în cazul exercitării sarcinilor de serviciu;

· permite accesul în instituţie numai în conformitate cu reglementările legale şi cu dispoziţiile interne;

· trebuie să oprească şi să legitimeze persoanele despre care există date sau indicii că au săvârşit infracţiuni sau alte fapte ilicite în obiectivul păzit, pe cele care încalcă normele interne stabilite prin regulamentele proprii, iar în cazul infracţiunilor flagrante, să oprească şi să predea poliţiei pe făptuitor, bunurile sau valorile care fac obiectul infracţiunii sau al altor fapte ilicite, luând măsuri pentru conservarea ori paza lor, întocmind totodată un proces-verbal pentru luarea acestor măsuri;

· informează de îndată şeful său ierarhic despre producerea oricărui eveniment în timpul executării serviciului şi despre măsurile luate;

· aduce de îndată la cunoştinţă celor în drept şi ia primele măsuri pentru limitarea consecinţelor în caz de avarii produse la instalaţii, conducte sau rezervoare de apă, combustibili ori de substanţe chimice, la reţelele electrice sau telefonice şi în orice alte împrejurări care sunt de natură să producă pagube;

· în caz de incendii, aplică imediat și în totalitate măsurile P.S.I. care îi revin conform instructajului periodic;

· ia primele măsuri pentru salvarea persoanelor şi de evacuare a  bunurilor şi a valorilor în caz de dezastre;

· sesizează poliţia în legătură cu orice faptă de natură a prejudicia patrimoniul unităţii şi îşi dă concursul ori de câte ori este solicitat de către organele de urmărire penală sau de organele de poliție; 

· păstrează secretul de stat şi cel de serviciu, dacă, prin natura atribuţiilor, are acces la asemenea date şi informaţii;

· poartă uniforma şi însemnele distinctive numai în timpul serviciului, cu excepţia locurilor de muncă unde se impune o altă ţinută;

· nu absentează fără motive temeinice şi fără să anunţe în prealabil conducerea unităţii despre aceasta;

· execută întocmai dispoziţiile şefilor ierarhici şi este respectuos în raporturile de serviciu; 

· va executa şi alte atribuţii de serviciu primite din partea conducerii instituţiei, pentru perioade scurte de timp şi care să corespundă cu pregătirea sa; 

· intervenţia paznicilor în timpul serviciului va fi de aşa natură încât să nu depăşească limitele legitimei apărări sau a stării de necesitate, uzând, în acest scop de toate calităţile şi cunoştinţele tactice, teoretice, practice, fizice, psihice si tehnice pe care le posedă; 

· în situaţii deosebite pentru limitarea, anihilarea, blocarea unor fapte, acţiuni, fenomene, evenimente ce ar aduce prejudicii de orice fel obiectivului căruia i se asigură paza, paznicul trebuie să intervină numai în condiţiile respectării legii.

· paznicul nu va recurge la acţiuni de forţă, decât atunci când toate celelalte procedee şi metode nu au dat rezultatele scontate sau atunci când sunt comise prin surprindere şi periclitează în mod grav viaţa, sănătatea şi integritatea corporală a acestuia.

· se va instrui permanent referitor la specificul instituţiei, la datele de interes general al acesteia pentru a oferi informaţii competente persoanelor fizice care solicită acces în instituţie. 

· La ieşirea din serviciu:

· să nu iasă din serviciu decât la terminarea orelor de program şi/sau la prezentarea persoanelor (paznicilor) din serviciul ulterior;

· raportează șefului ierarhic cum s-a efectuat serviciul;

· definitivează documentele întocmite la constatarea infracţiunilor comise în timpul serviciului său; 

· la preluarea-predarea schimbului va consemna în procesul verbal, evenimentele deosebite din timpul serviciului şi constatarea integrităţii patrimoniului aflat în paza şi supravegherea sa în timpul serviciului.

D. Sfera relațională a titularului postului
   
1. Sfera relațională internă: 
 
a) Relații ierarhice:

   
– subordonat față de: Manager, Șef Contabil
  
b) Relații funcționale:


- Colaborează cu colegii din cadrul muzeului.


c) Relații de control: nu este cazul.
  
d) Relații de reprezentare: conform dispozițiilor managerului.
   
2. Sfera relațională externă: conform dispozițiilor managerului.   


3. Delegarea de atribuții și competență: nu este cazul. 


E. Întocmit de: 


1. Numele și prenume: 


2. Funcția de conducere: 


3. Semnătura:


4. Data întocmirii: 

F. Luat la cunoștință de către ocupantul postului


1. Numele și prenumele: 


2. Semnătura:


3. Data:


G. Contrasemnează:
1. Numele și prenumele:

2. Funcția de conducere:

3. Semnătura:

4. Data:

